28/12/2009 | Administración LocalMunicipal
A Coruña
Instituto Municipal A Coruña Espectáculos
Contratación do director do teatro Rosalía Castro

ANUNCIO: CONTRATACIÓN DO DIRECTOR DO TEATRO ROSALÍA CASTRO PARA O IMCE O Consello Reitor do Instituto Municipal Coruña Espectáculos (IMCE), na súa reunión do día de hoxe, adoptou, entre outros, o seguinte acordo: “PRIMEIRO. - Autorizar a contratación do Director do Teatro Rosalía Castro baixo a modalidade de contrato laboral fixo. SEGUNDO. - Aprobar as bases do concurso-oposición, que se achegan en documento anexo, para cubrir a devandita praza. TERCEIRO. - Realizar os trámites oportunos para a selección do traballador, facultando ao Presidente do IMCE para a sinatura de cantos documentos sexan precisos para a execución do acordado.” Esta resolución é definitiva en vía administrativa e contra ela só procede a interposición de recurso contencioso-administrativo ante os xulgados do Contencioso-Administrativo de A Coruña, no prazo de dous meses, contados a partir do día seguinte da publicación da Resolución (art.8 e 46 da Lei 29/1998, do 13 de xullo, reguladora da Xurisdición Contencioso-Administrativa). A Coruña, 11 de decembro de 2009. O Presidente do IMCE, P. D. Mª Xosé Bravo San José Vicepresidenta do IMCE As presentes bases teñen por obxecto rexer unha convocatoria para cubrir a praza de Director do Teatro Rosalía Castro, baixo a modalidade de contrato laboral fixo, no Instituto Municipal Coruña Espectáculos (IMCE). As funcións do posto serán as establecidas na Relación de Postos de Traballo do IMCE, que son: dirección do recinto; programación e contratación de actividades; control da organización e desenvolvemento das actividades do Teatro; promoción das actividades programadas; coordinación de persoal das empresas de servizos contratadas para o Teatro Rosalía Castro; e en xeral, cantas funcións, propias da súa competencia, Ile sean encomendadas. As retribucións brutas serán de 44.419,90 € anuais, equiparadas a un grupo A2 con nivel 24. Para tomar parte nas probas selectivas, os/as aspirantes deberán reunir os seguintes requisitos, referidos todos e cada un deles á data en que remate o prazo de presentación de solicitudes: a) Ter a nacionalidade española, sen prexuízo do disposto no artigo 57 do Estatuto Básico do Empregado Público, e demás normas concordantes. b) Ter cumpridos dezaseis anos e non exceder, no seu caso, da idade máxima de xubilación forzosa. c) Estar en posesión do título de Diplomado universitario ou equivalente. d) Posuír a capacidade funcional para o desempeño das tarefas habituais da praza. e) Non haber sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario/a, ou para exercer funcións similares ás que desempeñaban no caso do persoal laboral, no que fose separado ou inhabilitado. No caso de ser nacional doutro Estado, non acharse inhabilitado/a ou en situación equivalente nin haber sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. O sistema de selección é mediante concurso-oposición. As instancias solicitando tomar parte no proceso selectivo dirixiranse ao Presidente do IMCE e presentaranse debidamente cumpridas no rexistro do IMCE, sito na rúa Francisco Pérez Carballo, 2 (Edificio Coliseum), durante o prazo de vinte días naturais contados dende o seguinte ao da publicación do anuncio da convocatoria no Boletín Oficial do Estado. Así mesmo, poderán remitirse na forma determinada na Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRJAPe PAC). Para ser admitido/a e, no seu caso, tomar parte nas probas selectivas, abondará con que os/as aspirantes manifesten nas súas instancias que reúnen todos e cada un dos requisitos esixidos na base cuarta, referidos sempre ao día en que remate o prazo de presentación de instancias. Á instancia acompañarase inescusablemente orixinais ou fotocopias compulsadas de: a) NIF b) Titulación requerida c) Méritos que os aspirantes aleguen para a valoración na fase de concurso. d) Proxecto de xestión ao que se refire a base novena. Esta documentación deberase presentar inescusablemente dentro do prazo de presentación de instancias. e) Acreditación, no seu caso, dos cursos de iniciación e de perfeccionamento do galego (Celga 4). Rematado o prazo de presentación de instancias, o Presidente do IMCE ditará resolución pola que declarará aprobada a lista de admitidos e excluídos. A lista provisional de admitidos publicaráse no Boletín Oficial da Provincia da Coruña. Facilitaranse dez días aos aspirantes para que enmenden as faltas ou acompañen os documentos preceptivos sinalados na base sexta, a excepción do apartado d), no caso de que estos non se houbesen presentado no prazo sinalado. No suposto de que os interesados non aporten a devandita documentación, se considerará que desisten da súa petición. A lista definitiva de admitidos publicaráse no Boletín Oficial da Provincia de A Coruña, determinando así mesmo a composición do Tribunal. Os aspirantes con discapacidade farán constar se precisan adaptación para as probas. A solicitude de adaptación poderá ser formulada por calquera aspirante con discapacidade debidamente acreditada. Seguiranse os criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade establecidos na ORDE PRE/1822/2007 de 9 de xuño. Rematado o prazo de presentación de instancias, o Presidente do IMCE ditará resolución pola que declarará aprobada a lista de admitidos/as e excluidos/as, con indicación do prazo de subsanación que nos termos da Lei 30/92 LRJAPe PAC se concede aos/as aspirantes excluídos/ás, e determinando así mesmo lugar e hora de realización dos exames e a composición do Tribunal. A devandita resolución será publicada no Taboleiro de Anuncios do IMCE e na páxina web www.coruna.es.Esta publicación será determinante dos prazos para os efectos de posibles impugnacións ou recursos. O Tribunal calificador do proceso selectivo designarase a tenor e de conformidade co sinalado no art.60 da Lei 7/2007 do 12 de abril polo que se aproba o Estatuto Básico do Empregado Publico. Conforme ao citado artigo, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros. O persoal de elección ou de designación política, os funcionarios/as interinos/as e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. De acordo co disposto nos parágrafos anteriores, o Tribunal estará formado por 5 membros, incluido o Presidente e o Secretario, designados entre o persoal do IMCE e, no seu defecto, entre persoal do Concello nombrado polo Presidente do IMCE a proposta do órgano competente en materia de xestión de persoal. Os devanditos membros serán designados polo órgano competente en materia de xestión de persoal. A composición dos tribunais será predominantemente técnica, debendo posuír todos os membros un nivel de titulación igual ou superior ao esixido para o ingreso nas prazas convocadas. Os membros dos Tribunais deberán absterse de formar parte destes cando concorran as circunstancias previstas no artigo 28 da Lei 30/1992 notificándoo á autoridade convocante, ou cando realizasen tarefas de preparación a probas selectivas nos cinco anos anteriores á publicación desta convocatoria. Os/as aspirantes poderán recusalos de acordo co artigo 29 da mencionada Lei. O Tribunal non poderá constituirse nin actuar sen a asistencia de máis da metade dos seus membros, titulares ou suplentes. Por cada sesión do Tribunal levantarase o correspondente acta. Aquelas sesións que duren un día só darán lugar ao levantamento dunha acta. Aos efectos de percepción de asistencias polos membros concorrentes ás sesións do Tribunal, aplicaranse as seguintes regras: • O Tribunal deberá estar constituido formalmente de acordo co establecido nos parágrafos anteriores. • Os membros do tribunal, a estes efectos, estarán clasificados nas categorías que establece o número 1 do artigo 30 do Decreto 462/2002 do 24 de maio sobre indemnizacións por razón do servizo. A non presenza dun membro do tribunal nunha sesión levará consigo a non percepción de axudas de custo O Tribunal resolverá todas as dúbidas que puidesen xurdir na aplicación destas normas. Non terá carácter eliminatorio e consistirá na avaliación por parte do tribunal dos méritos que concorran en cada un dos aspirantes, para o cal se acompañarán á instancia os documentos xustificativos (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación das instancias. Valoraranse os méritos conforme ao seguinte baremo: a) Experiencia: • Experiencia profesional en postos directivos, no ámbito da xestión cultural e/ou de espectáculos, desempeñados na Administración Pública: a razón de 0,60 puntos por mes. • Experiencia profesional en postos directivos no ámbito da xestión cultural e/ou de espectáculos, desempeñados noutras empresas ou institucións: a razón de 0,50 puntos por mes. • Experiencia profesional noutros postos non directivos no ámbito da xestión cultural e/ou do espectáculo, desempeñados na Administración ou noutras empresas ou institucións: a razón de 0,40 puntos por mes. A acreditación dos méritos incluídos neste apartado realizarase mediante aportación de Informe de vida laboral expedido pola Seguridade Social e mediante certificado de funcións desempeñadas emitido pola Administración, empresa ou institución contratante. O máximo de puntuación por este apartado será de 8 puntos. b) Cursos de especialización ou masters directamente relacioados coas funcións do posto de traballo a desenvolver: 2 puntos. c) Cursos de formación e perfeccionamento: Pola acreditación de asistencia a cursos de formación e perfeccionamento expedido ou homologados por organismos oficiais e directamente relacionados coas funcións propias da praza obxecto da presente convocatoria. - Cursos de menos de 10 horas de duración: 0,20 puntos - Cursos de duración comprendida entre 10 e 19 horas: 0,30 puntos. - Cursos de duración comprendida entre 20 e 49 horas: 0,50 puntos. - Cursos de duración igual ou superior ás 50 horas: 0,75 puntos. No suposto de que as Certificacións non especifiquen o número de horas concederase a puntuación mínima. Non se puntuarán as xornadas, congresos ou similares. O máximo de puntuación por este apartado será de 4 puntos. O resultado da fase de concurso publicarase no Taboleiro de Anuncios do IMCE e na páxina web www.coruna.es.Os interesados, no prazo de dez días a partir desta publicación, poderán aducir as alegacións que consideren oportunas. A resolución definitiva, que incluirá o lugar e hora de realización do primeiro exercicio, será publicada do mesmo xeito. A oposición constará de dous exercicios, de carácter obrigatorio e eliminatorio. Primeiro exercicio. - De carácter teórico, consistirá en contestar por escrito, nun período máximo dunha hora, 5 preguntas relacionadas coas áreas de coñecementos ás que se refire o Anexo da Convocatoria. O exercicio será cualificado de 0 a 15 puntos, sendo preciso alcanzar un mínimo de 7,5 puntos para superalo, sendo eliminados/as os/as aspirantes que non o obteñan. O Tribunal determinará o nivel de coñecementos esixidos para alcanzar a puntuación mínima e publicará a lista de aprobados e as súas calificacións no Taboleiro de Anuncios do IMCE e na páxina web www.coruna.es, incluindo o lugar e hora de realización do segundo exercicio. Segundo exercicio. — De carácter práctico, consistirá na defensa dun proxecto de xestión do Teatro que, en relación coas funcións do posto que figuran na base segunda, se presentará coa instancia para participar no proceso selectivo. O proxecto será defendido publicamente ante o tribunal durante o tempo máximo dunha hora. Durante a defensa do proxecto, o tribunal poderá formular preguntas sobre o mesmo, co fin de evaluar as aptitudes relativas ao desempeño do posto. Esta proba valorarase ata un máximo de 25 puntos, sendo preciso alcanzar un mínimo de 12,5 puntos para superalo, sendo eliminados/as os/as aspirantes que non o obteñan. O Tribunal determinará o nivel de coñecementos esixidos para alcanzar a puntuación mínima e publicará a lista de aprobados e as súas calificacións no Taboleiro de Anuncios do IMCE e na páxina web www.coruna.es, incluindo o lugar e hora de realización do terceiro exercicio. Tercer exercicio.- Coñecemento do idioma galego. Consistirá na tradución directa e/ou inversa dun texto facilitado polo Tribunal. O tempo de realización será de 30 minutos. A cualificación do exercicio será de apto ou non apto, e o Tribunal publicará os resultados no Taboleiro de Anuncios do IMCE e na páxina web www.coruna.es.Quedarán exentos deste exercicio todos aqueles aspirantes que acrediten ter superados os cursos de iniciación e perfeccionamento de galego (Celga 4) coa correspondente certificación, que deberán presentar coa instancia. Se durante o desenvolvemento do proceso selectivo chegase a coñecemento do Tribunal que algún/a dos/as aspirantes carece de calquera dos requisitos esixidos na convocatoria, excluiráselle da mesma logo de audiencia do interesado/a, comunicándoo no mesmo día á autoridade que convocara o proceso selectivo. Procederase do mesmo xeito se ao longo do proceso selectivo no Tribunal suscítanse dúbidas respecto da capacidade do aspirante para o desempeño das actividades habitualmente desenvolvidas polo persoal do corpo ao que se opta. A cualificación final do concurso-oposición viró determinada pola suma dos méritos do concurso e dos resultados obtidos na fase de oposición. Unha vez rematada a cualificación dos/as aspirantes, o Tribunal, á vista dos resultados totais, proporá ao órgano competente o nomeamento do aspirante que obtivera as maiores puntuacións, para os efectos de formalizar o contrato laboral de traballo, e publicará no taboleiro de anuncios do IMCE e na páxina web www.coruna.es o nome do/a candidato/a aprobado/a. Se terán en tonta os seguintes criterios de orde de prioridade nos casos de empate na puntuación final do proceso selectivo: 1° A nota máis alta no segundo exercicio da fase de oposición.2° A nota máis alta no primeiro exercicio da fase de oposición.3° A puntuación da fase de concurso. Contra a puntuación obtida, os aspirantes que o consideren oportuno poderán presentar reclamacións ante o propio Tribunal no prazo de 10 días hábiles, contados a partir do día seguinte ao da publicación da puntación de que se trate. A vista das reclamacións que se presenten, e no caso de ser estimadas, realizaranse as oportunas correccións. O/a aspirante proposto achegará dentro do prazo de vinte días naturais contados a partir da publicación do nome do candidato/a seleccionado, a seguinte documentación: 1. Fotocopia (que deberá presentarse co orixinal para compulsar) do seu Documento Nacional de Identidade.2. Copia autenticada ou fotocopia (que deberá presentarse co seu orixinal para compulsar) do título baseándose no cal se procedeu á admisión, ou ben xustificante de cumprir todos os requisitos para a súa expedición. Se estes documento estivesen expedidos despois da data de terminación do prazo de presentación de instancias. deberá xustificarse a data en que finalizaron os correspondentes estudios.3. Declaración xurada de non haber sido separado, mediante expediente disciplinario, do servizo do Estado, das Comunidades Autónomas ou das Entidades Locais, nin se achar inhabilitado para o exercicio de funcións públicas por sentenza firme.4. Certificado acreditativo de poseer a capacidade funcional para o desempeño das tarefas habituais da praza á que se aspira, que será expedido polo órgano competente que sinale o IMCE.5. Declaración xurada de non incorrer en ningún dos supostos de incompatibilidade establecidos na lexislación sobre a materia.6. Fotocopia da cartilla da Seguridade Social (no caso de estar dado de alta). Para o suposto de que tivese a condición de empregado/a público, estará exento/a de xustificar documentalmente as condicións e requisitos xa demostrados para obter o seu nomeamento, debendo presentar certificación do Ministerio ou Organismo do que dependa, acreditando a súa condición e demais circunstancias que consten no seu expediente persoal ou folla de servizos. Se dentro do prazo indicado, salvo caso de forza maior, o/a aspirante proposto/a non presentase a súa documentación ou non reunise os requisitos esixidos, non poderá procederse á súa contratación, quedando anuladas todas as súas actuacións, sen prexuízo das responsabilidades que puidesen incorrer por falsidade na instancia solicitando tomar parte no proceso selectivo. O contrato quedará sometido a un período de proba de tres meses. A formalización do contrato laboral efectuarase no prazo de cinco días a contar dende a presentación de toda a documentación a que se fai referencia na base anterior. Ata tanto non se formalice o contrato e non se incorpore ao traballo, o/a aspirante non terá dereito a prestación económica ningunha. O Tribunal queda autorizado para resolver as dúbidas que se presenten e tomar os acordos necesarios para a boa orde do proceso selectivo no non previsto nestas bases. Así mesmo rexerán a lexislación básica do Estado sobre Función Pública e o RD 896/1991, polo que se establecen as regras básicas e programas mínimos a que debe axustarse a selección de funcionarios da Administración Local. No non previsto en elas, a regulamentación que para o ingreso na Función Pública establece a Comunidade Autónoma de Galicia e supletoriamente, o Regulamento Xeral de Ingreso do Persoal ao Servizo da Administración do Estado. As presentes bases serán publicadas no Boletín Oficial da Provincia. As bases da convocatoria e todos os actos administrativos que se deriven desta e da actuación do tribunal poderán ser impugnados por os/as interesados/ás mediante a interposición de recurso contencioso-administrativo ante o Xulgado do contencioso-administrativo de A Coruña no prazo de dous meses (artigos 8, 14 e 46 da Lei 29/1998, do 13 de xullo reguladora da xurisdición contenciosa-administrativa), ou ben, previamente e con carácter potestativo, recurso de reposición ante o órgano autor do acto impugnado, no prazo dun mes (artigo 116 da Lei 30/92 LRJAPYPAC), sen prexuízo de que os interesados poidan exercitar calquera outro que consideren conveniente. A Coruña, 18 de novembro de 2009 O Presidente do IMCE, P. D. María Xosé Bravo San José Vicepresidenta do IMCE 1. A Constitución Española de 1978. Estrutura e principios xerais.2. 0 procedemento administrativo. Dereitos e deberes dos cidadáns. Responsabilidade na tramitación. A obriga de resolver.3. A contratación administrativa. Tipos de contratos do sector público.4. Órgano de contratación. Responsabilidade do contrato. Perfil do contratante.5. Procedementos de adxudicación dos contratos. Disposiciones xerais e publicidade da licitación.6. Orzamento das Entidades Locais. Principios presupostarios.7. Crédito orzamentario. Modificacións de créditos: clases e tramitación.8. Fases do procedemento do gasto no réxime local. Clases de pagos. Anticipos de caixa fixa e pagos a xustificar.9. As Ordenanzas Fiscais e de prezos públicos do Concello da Coruña de especial referencia no IMCE.10. Os organismos autónomos.11. IMCE: Órganos de goberno. Funcionamento e réxime xurídico.12. IMCE: Patrimonio, persoal e contratación. Control e tutela polo Concello.13. Persoal contratado en réxime de dereito laboral. Réxime xurídico. Modalidades de contratos.14. A lei 7/2004 do 16 de xullo, galega para a igualdade de mulleres e homes.1. Cultura do espectáculo: equipos humanos, artísticos e técnicos.2. Tendencias actuais do teatro.3. Organizacións culturais: características e tipoloxía.4. Organismos estatais, autonómicos e locais en materia de xestión cultural.5. Competencias da administración local en materia de cultura.6. Produción teatral. Concepto. Funcións e características do teatro. Tipos de teatro occidental.7. Xéneros teatrais: autos, cabaré. esperpento, musical, traxedia, farsa, entremés, vodevil, etc.8. Espazo teatral. Iniciativa pública e privada. Persoal do teatro.9. Condicións técnicas dun espazo escénico.10. A posta en escena: concepto e aplicación. A escenografía. A luz. A cor. Vestiario e maquillaxe.11. Infraestrutura escénica.12. Lexislación de espectáculos.13. Dereitos de autor, interpretación e rexistro.14. A contratación de espectáculos, contratación de paquetes e cooperación en rede, feiras e festivais.15. Xestión de recursos. Fontes de financiamento e política de prezos.16. Técnicas de sponsoring e captación de recursos externos.17. Xestión estratéxica e habilidades directivas. Comunicación interna e xestión de equipos.18. Produción executiva. Deseño e planificación dá produción.19. Deseño e estratexias dá comunicación. Publicidade cultural.20. Ferramentas informáticas e tecnoloxías aplicadas á xestión de produccións.21. Prevención de Riscos Laborais. A Coruña, 18 de novembro de 2009 O Presidente do IMCE, P. D. María Xosé Bravo San José Vicepresidenta do IMCE